Jesmond Zerafa jinħatar il-coach ta' Valletta Wara li fil-jiem li għaddew, tħabbar li Giovanni Tedesco ma kienx se jibqa' coach, sar magħruf li Jesmond Zerafa huwa l-coach il-ġdid ta' Valletta. Dan ifisser li se jkun qed jirritorna mal-Beltin, tmien snin biss wara li mexxa l-aħħar darba lil Valletta. Bejn l-2010 u l-2012, Zerafa kien mexxa lil Valletta u fost l-oħrajn kien rebaħ żewġ Kampjonati Premier b'mod konsekuttiv. Hu kien ukoll player ta' Valletta, qabel ma kien ingħaqad ma' Birkirkara Luxol. Din l-għażla ta' Zerafa tfisser ukoll li ħamsa mill-istaff ewleni tal-club se jkunu ex players li lagħbu mal-club f'xi żmien jew ieħor tal-era glorjuża fis-snin 90: Jesmond Zerafa, Gilbert Agius, Drasko Braunovic, Darren Debono u Jeffrey Chetcuti.